CELEX: 52009DP0050
Language: et
Date: 2009-10-20 00:00:00
Title: Marek Siwieci puutumatuse äravõtmise taotlus Euroopa Parlamendi 20. oktoobri 2009 . aasta otsus Marek Siwieci puutumatuse äravõtmise taotluse kohta (2009/2067(IMM))

30.9.2010   
            
            
               ET
            
            
               Euroopa Liidu Teataja
            
            
               CE 265/31
            
         Teisipäev, 20. oktoobri 2009Marek Siwieci puutumatuse äravõtmise taotlus
   P7_TA(2009)0050
   Euroopa Parlamendi 20. oktoobri 2009. aasta otsus Marek Siwieci puutumatuse äravõtmise taotluse kohta (2009/2067(IMM))
   2010/C 265 E/08
   
      Euroopa Parlament,
   võttes arvesse Marek Siwiecilt puutumatuse äravõtmise taotlust, mille Poola peaprokurör edastas 27. septembril 2006 ja mis tehti teatavaks 10. aprillil 2008 toimunud täiskogu istungil;
   olles vastavalt kodukorra artikli 7 lõikele 3 Marek Siwieci ära kuulanud;
   võttes arvesse 8. aprilli 1965. aasta Euroopa ühenduste privileegide ja immuniteetide protokolli artiklit 10 ja 20. septembri 1976. a otsestel ja üldistel valimistel esindajate Euroopa Parlamenti valimist käsitleva akti artikli 6 lõiget 2;
   võttes arvesse Euroopa Ühenduste Kohtu 12. mai 1964. aasta ja 10. juuli 1986. aasta otsuseid (1);
   võttes arvesse Poola Vabariigi 2. aprilli 1997. aasta põhiseaduse artiklit 105;
   võttes arvesse parlamendi- ja senatiliikme mandaadiga seotud ülesannete täitmist käsitleva Poola 9. mai 1996. aasta seaduse artikli 7 b lõiget 1;
   võttes arvesse kodukorra artikli 6 lõiget 2 ja artiklit 7;
   võttes arvesse õiguskomisjoni raportit (A7-0030/2009),
   
               A.
            
            
               arvestades, et Marek Siwieci vastu on algatatud erasüüdistusasi;
            
         
               B.
            
            
               arvestades erasüüdistusasja ajastust – see esitati valimisvõitluse ajal, kolm aastat pärast väidetavaid õigusrikkumisi – ning erasüüdistusasjas taotluse esitanud eraisiku varjamatult poliitilisi eesmärke, mida tõendavad eelkõige selle isiku enda poolt Euroopa Parlamendi presidendile esitatud dokumendid ja mida tõendab ka tõsiasi, et enda väitel tegutseb see isik kodanike nimel, kes on üldse vastu härra Siwieci avalikule tegevusele; seetõttu võib kõnealuse kriminaalmenetluse algatamises näha fumus persecutionis't, s.o tendentslikku süüdistust, kuna on tõsiselt põhjust arvata, et härra Siewieci vastased süüdistused on tõstatanud tema poliitiline vastane, püüdes eelkõige kahjustada tema tegevust Euroopa Parlamendi liikmena,
            
         
               1.
            
            
               otsustab Marek Siwieci puutumatust mitte ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola Vabariigi pädevale ametiasutusele.
            
         
      (1)  Kohtuasi 101/63: Wagner v. Fohrmann ja Krier, EKL 1964, lk 383, ning kohtuasi 149/85: Wybot v. Faure ja teised, EKL 1986, lk 2391.